  Анжелика Тихонова корреспондент Калык творчествоя В. Д. Поленов нимо росси кун юрт мунё лэсьтӥсь кибашлыосты Россиысь калыкъёслэн дӥсьёсынызы мунёосын огъяросси адӟытонэ пыриськыны ӧте. Со сярысь ужъюртлэн пресс-службаез ивортэ. Адӟытонэ сяме пырем (утись, сям-йылол, шудон) мунёосты, авторской мунёосты но синпельлы (пичи сериен поттэм) мунёосты кутозы Котькуд пыриськись берло вить ар ӵоже кылдытэм троссэ вить ужзэ яке куинь композицизэ келяны быгатэ. Быдӟалазыя, материалзыя, амалзыя мунёос котькыӵе луыны быгато. Куриськонъёсты туэ 1-тӥ инвожоысен 1-тӥ куарусёнозь кутозы. Адӟытонэ пыриськисьёсты экспертъёслэн кенешсы быръёз. Нырысь чакламъя адӟытон туэ 1-тӥ толсурысен 2021-тӥ арын 20-тӥ толшорозь кыстӥськоз Озьы ик адӟытон улсын «Куклотерапия и этнопедагогика. Опыт, находки, открытия», «Современные этнографические сборы; обмен опытом», «Традиционная кукла в современном информационном пространстве. Проблемы бытования и трансляции», «Дистанционное обучение кукольному мастерству, ЗА и ПРОТИВ», «Традиционная кукла и рынок» темаосъя котырес ӝӧкъёс радъяны чаклало. Юанъёсты 8(495)628-31-32 телефон номеръя яке dekorart3@mail.ru электрон почта пыр сётыны луэ. Тодэ вайытом,  йӧскалык дӥсьёсын нылпиосын туспуктэмъёсъя вожвылъяськонын куара сётон кутскиз. Тегъёс: Удмуртия Россия йӧскалыклулчеберет адӟытон кибашлыос киуж  